open-index/open-wikipedia-markdown huggingface dataset:
Licko-krbavská župa

**Licko-krbavská župa** resp. **Licko-krbavská stolica** (po chorvátsky: *Ličko-krbavska županija*, po maďarsky: *Lika-Krbava vármegye*, po nemecky: *Komitat Lika-Korbaw*) bola župa resp. stolica v Chorvátsku-Slavónsku. V súčasnosti jej územie leží v juhozápadnom Chorvátsku. Hlavným mestom bolo mesto Gospić (maď. *Goszpics*).

## Referencie

Kategória:Župy v Uhorsku
Neverbálna komunikácia

[náhľad|Muž a predávačka v Číne sa dorozumievajú pomocou [Gestikulácia|gest.]]
**Neverbálna komunikácia** zahŕňa všetky prejavy komunikácie, ktoré sú neslovné (neverbálne). Ide o mimiku a gestá. Na rozdiel od reči prebieha na inej báze. Podáva informácie o emóciách, pocitoch a vyjadruje čo si subjekt (osoba) myslí. Je závislá na mieste žitia jedinca a väčšina prejavov je kultúrne podmienená. V procese komunikácie sa neverbálnej komunikácií nemôžeme vyhnúť, môžeme ju len potlačiť.

Neverbálne prejavy sa delia do skupín:
* mimika – výrazy tváre
* haptika – dotyky
* proxemika – vzdialenosť medzi dvoma ľuďmi
* posturológia – držanie rúk, postoj tela
* gestikulácia – štandardné pohyby, napr. kývanie hlavy
* kinezika – oznamovanie informácií pohybom
* očný kontakt
* chronemika – časové hľadisko komunikácie
* paralingvistika – fonetické zvuky, ktoré sa vyskytujú v akustickej reči
* grafológia – skúmanie rukopisu
* olfaktorika – čuchové vnemy


Kategória:Psychológia
Modrušsko-skorjecká župa

**Modrušsko-rijecká župa** resp. **stolica** (po chorvátsky: *Modruško-riječka županija*, po maďarsky: *Modrus-Fiume vármegye*, po nemecky: *Komitat Modrusch-Fiume*) bola župa resp. stolica v Chorvátsko-Slavónsku. V súčasnosti jej územie leží v západnom Chorvátsku. Hlavným mestom bolo mesto Ogulin.

## Referencie

Kategória:Župy v Uhorsku
Požecká župa

**Požecká župa** resp. **Požecká stolica** resp. **Požecký komitát** (iný názov: **Požega**; po latinsky: *Comitatus Poseganus*, po chorvátsky: *Požeška županija*, po maďarsky: *Pozsega vármegye*, po nemecky: *Komitat Poschegg*) bola župa resp. stolica resp. komitát v Uhorsku a v Chorvátsku-Slavónsku. V súčasnosti jej územie leží v východnom Chorvátsku. Hlavným mestom bolo mesto Požega (maď. Pozsega).

## Referencie

Kategória:Župy v Uhorsku
Elektrochemický rad napätia kovov

**Elektrochemický rad napätia kovov** alebo **Beketovov rad** (podľa Nikolaja Nikolajeviča Beketova) je zoznam kovov, zoradených vzostupne podľa hodnôt ich štandardného elektródového potenciálu (čiže elektródového potenciálu vzťahujúceho sa na vodíkovú elektródu). Na základe týchto hodnôt rozdelil Beketov kovy na ušľachtilé a neušľachtilé (neušľachtilé kovy pri reakciách so zriedenými kyselinami vytláčajú vodík, ušľachtilé kovy nereagujú a vodík nevytláčajú).

## Redukovaný rad napätia kovov

Niektoré kovy, napriek tomu, že stoja v Beketovom rade vľavo od vodíka (teda sú neušľachtilé) sa v roztokoch kyselín nerozpúšťajú, čo je však spôsobené inými faktormi - pasiváciou povrchu vrstvou kyselinám odolných oxidov, príp. iných zlúčenín daného kovu. (napr. titán, ktorý je známy svojou mimoriadnou odolnosťou voči kyselinám, s výnimkou kys. fluorovodíkovej).

Z pozície kovu v Beketovom rade možno získať informáciu o oxidačno-redukčných vlastnostiach daného kovu - čím viac vľavo je postavený určitý kov, tým má lepšiu schopnosť odovzdávať elektróny (redukčné vlastnosti), naopak, prvky na pravej strane majú oxidačné vlastnosti (radi elektróny prijímajú). Zovšeobecnením pravidla o vytláčaní/nevytláčaní vodíka je vytláčanie prvku, stojaceho v Beketovom rade vpravo, prvkom na ľavej strane - napr. vyzrážanie medi z roztoku síranu meďnatého železom.

:Fe0&nbsp;(s) + Cu2+SO4&nbsp;(aq) → Cu0&nbsp;(s) + Fe2+SO4&nbsp;(aq)

Reakcie prebiehajúce pri styku železa s ušľachtilejším kovom vo vlhkom prostredí spôsobujú korodovanie železných predmetov. Obdobný typ reakcie beží aj v klasických olovených akumulátoroch - tu však nastáva zmena oxidačného stupňa olova z Pb0 cez Pb2+ až po Pb4+ a naopak. Elektrolytom je zriedená kyselina sírová.

Kategória:Elektrochémia
Kategória:Kovy
Comfortably Numb

**„Comfortably Numb“** je skladba od britskej rockovej skupiny Pink Floyd, ktorá bola vydaná na ich dvojalbume *[[The Wall]]* z roku 1979. Zároveň bola v tom istom roku vydaná ako singel, na ktorého "B" strane bola nahrávka skladby „Hey You“.

Táto pieseň je jednou z troch na albume *The Wall*, ktorej autorom je spolu s Rogerom Watersom aj gitarista a neskorší líder skupiny, David Gilmour. Gilmour mal hudobné nápady, nahraté na demo pre túto skladbu pripravené na svoj neskorší sólový projekt.

„Comfortably Numb“ je jednou z najslávnejších skladieb skupiny Pink Floyd. Je uznávaná hlavne vďaka gitarovým sólam, ktoré sú v nej nahraté. V skladbe sú hrané dve sóla. Druhé z nich je fanúšikmi, hudobnou kritikou ale aj samotným Gilmourom považované za najlepšie, aké kedy nahral. V hudobnom časopise Guitar World je „Comfortably Numb“ umiestnená na štvrtom mieste v stovke najlepších gitarových sól. V hlasovaní na serveri *[[Yahoo]]* získalo gitarové sólo prvé miesto u divákov televízneho hudobného kanálu *[[Planet Rock]]*. V roku 1989 členovia fanzinu skupiny Pink Floyd, *[[The Amazing Pudding]]*, zvolili túto skladbu za ich najlepšiu pieseň. Časopis Rolling Stone dal túto pieseň na 314. miesto zoznamu 500 najlepších skladieb všetkých čias.

Skladba „Comfortably Numb“ je spolu so skladbou „Mother“ jednou z mála samostatných hudobných diel, ktoré nie sú priamo zvukovo prepojené na ostatné diela albumu. Podľa časpisu *[[Rolling Stone]]* text piesne pochádza z Watersovej osobnej skúsenosti po tom, ako dostal injekciu na utíšenie pri hepatitíde v roku 1977 pred koncertom *[[Animals (album)|Animals]] tour* vo Philadelphii "boli to dve najdlhšie hodiny môjho života", hovorí Waters. "Skúšať hrať na koncerte v stave, keď som mal problém zdvihnúť ruku." O aranžmáne finálnej verzii skladby viedli Waters s Gilmourom spory. Gilmour si ju predstavoval (oproti albumu) v drsnejšiu, Waters chcel, aby Gilmourove sólo bolo na začiatku skladby.

Tak ako ostatné skladby albumu *The Wall*, pieseň „Comfortably Numb“ je rozprávaním časti príbehu jeho hlavného protagonistu Pinka. Pink sa cíti úplne izolovaný od spoločnosti, nedokáže odolať tlaku postavenia rockovej hviezdy a pred odchodom na koncertné vystúpenie kolabuje v hotelovej izbe. K Pinkovi je privolaný lekár, ktorý mu dáva injekciu, ktorá by ho mala prebrať. Text piesne je koncipovaný ako dialóg doktora (Waters) s Pinkom (Gilmour).

## Skladbu nahrali
* David Gilmour - gitary,  syntetizátor Prophet-5, spev (refrén)
* Nick Mason - bicie
* Roger Waters - spev (verzie) , basová gitara
* Richard Wright - organ 
* Lee Ritenour - akustická gitara
* The New York Orchestra 

## Poznámky


## Referencie


Kategória:Piesne skupiny Pink Floyd
Kategória:Piesne z 1979
Maug

Ostrovy **Maug** je skupina troch menších neobývaných ostrovčekov (*North Island*, *West Island* a *East Island*), nachádzajúcich sa v súostroví Severné Mariány v Tichom oceáne. Ostrovy vlastne predstavujú okraje 2,3&nbsp;km širokej kaldery, ktorej dno sa leží v priemernej hĺbke 200&nbsp;m pod hladinou mora. V kaldere sa nachádza lávový dóm, ktorého vrchol je len 20&nbsp;m pod hladinou. Expedícia NOAA z roku 2004 zistila geotermálnu aktivitu v kaldere.

thumb|left|250px|3D model kaldery.
## Iné projekty
.

## Externé odkazy
* www.volcano.si.edu - ostrovy Maug na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Varaždínska župa (Uhorsko)

**Varaždínska župa** resp. **Varaždínska stolica** resp. **Varaždínsky komitát** (iný názov: **Varaždín**; po latinsky: *Comitatus Varasdinensis*, po chorvátsky: *Varaždinska županija*, po maďarsky: *Varasd vármegye*, po nemecky: *Komitat Warasdin*) bola župa resp. stolica resp. komitát v Uhorsku a Chorvátsko-Slavónsku. V súčasnosti jej územie leží v severnom Chorvátsku. Hlavným mestom bolo mesto Varaždin.

## Referencie

Kategória:Župy v Uhorsku
Virovitická župa

**Virovitická župa** resp. **Virovitická stolica** resp. **Virovitický komitát** (iný názov: **Virovitica**; po latinsky: *Comitatus Verovitiensis*, po chorvátsky: *Virovitička županija*, po maďarsky: *Verőce vármegye*, po nemecky: *Komitat Wirowititz*) bola župa  resp. stolica resp. komitát v Uhorsku a Chorvátsko-Slavónsku. V súčasnosti jej územie leží vo východnom Chorvátsku. Hlavným mestom bolo mesto Osijek (maď. Eszék).

## Referencie

Kategória:Župy v Uhorsku
Záhrebská župa (Uhorsko)

**Záhrebská župa** resp. **Záhrebská stolica** resp. **Záhrebský komitát** (iný názov: **Záhreb**; po latinsky: *Comitatus Zagrabiensis*, po chorvátsky: *Zagrebačka županija*, po maďarsky: *Zágráb vármegye*, po nemecky: *Komitat Agram*) bola župa resp. stolica resp. komitát v Uhorsku a Chorvátsko-Slavónsku. V súčasnosti toto územie leží v severnom Chorvátsku. Hlavným mestom bol Záhreb.

## Referencie

Kategória:Župy v Uhorsku
Arab

**Arab** môže byť:
* jednotné číslo slova Arabi
* arabský kôň (vo všetkých významoch okrem významu arabská rasa)
* gymnastický cvik
Asunción (ostrov)

**Asunción** je 3&nbsp;km široký ostrov vulkanického pôvodu, nachádzajúci sa v súostroví Severné Mariány v Tichom oceáne. Ostrov je trvalo neobývaný, najvyšší bod je 857&nbsp;m nad hladinou mora. Z vulkanologického hľadiska je Asunción stratovulkán symetrického kužeľovitého tvaru, naposledy eruptujúci v roku 1906.

## Externé odkazy
* www.volcano.si.edu - ostrov Asunción na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Agrigan

**Agrigan** (alebo **Agrihan**) je elipsový (predĺžená os má 8&nbsp;km) ostrov vulkanického pôvodu, nachádzajúci sa v súostroví Severné Mariány v Tichom oceáne. Ostrov je najvyšší v celom súostroví (965&nbsp;m). V roku 1990 kvôli nárastu indícií o blížiacej sa erupcii bolo obyvateľstvo evakuované, no žiadna erupcia nenastala. Následný pokus o znovuosídlenie sa neskončil úspešne, v roku 2005 žilo na ostrove deväť obyvateľov.

Ostrov je masívny stratovulkán, ktorého základňa je v hĺbke 4&nbsp;000&nbsp;m. Jeho vrchol je ukončený kalderou s rozmermi 1&nbsp;×&nbsp;2&nbsp;km a stenami vysokými až 500&nbsp;m. Posledná erupcia sa odohrala v roku 1917, jej pozostatky sú 3&nbsp;m hrubé depozity tufov na juhovýchodnom pobreží.

## Iné projekty
.

## Externé odkazy
* www.volcano.si.edu - ostrov Agrigan na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Pagan (ostrov)

**Pagan** je ostrov vulkanického pôvodu, nachádzajúci sa v súostroví Severné Mariány v Tichom oceáne. Je to najväčší ostrov súostrovia. Ostrov je tvorený dvoma stratovulkánmi (*North Pagan* - 570&nbsp;m a *South Pagan* - 548&nbsp;m), spojenými úzkou šijou. V súčasnosti aktívny je stratovulkán North Pagan (záznamy o erupciách sa datujú do 17. storočia).

Ostrov nie je obývaný, obyvateľstvo bolo evakuované pred erupciou v roku 1981. táto erupcia bola najväčšia erupcia v Severných Mariánoch, čo sa týka objemu vyvrhnutého materiálu - približne 5&nbsp;mil.&nbsp;m3 lávy a 25&nbsp;mil.&nbsp;m3 tefry a sopečného popola.

## Iné projekty
.

## Externé odkazy
* www.volcano.si.edu  - ostrov Pagan na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Kategória:Aktívne sopky
Ambivalencia (psychológia)

**Ambivalencia** (z  – dvojakosť; z  – sila) je nesúlad, protirečenie medzi niekoľkými súčasne prežívanými emočnými stavmi k určitému objektu napr. láska - nenávisť, odpor - náklonnosť, strach - túžba. Je to aj neschopnosť rozhodnúť sa, výskyt protichodných rozumových argumentov.

Kategória:Abnormálna psychológia
Kategória:Emócie
Anamnéza (psychológia)

Anamnéza (z  = rozpamätávanie, rozpomínanie) je získavanie relevantných údajov o duševnom vývine jednotlivca, o prostredí, jeho vplyvoch, o rodine, v ktorej žil ako aj v ďalších etapách života, počas štúdia, pracovnej či partnerskej sebarealizácie. Tieto informácie pomáhajú porozumieť človeku a vysvetliť jeho súčasný stav. Existujú špeciálne anamnestické dotazníky, v praxi sa však väčšinou využíva otvorený rozhovor, v ktorom sa dajú relatívne rýchlo zachytiť podstatné rysy vývinu, najmä v kritických obdobiach.

Kategória:Psychológia
Delfská metóda

**Delfská metóda** alebo **metóda Delphi** je expertná, resp. prognostická metóda skupinového hľadania riešenia. Spravidla sa v nej zúčastňujú skupiny expertov, ktorí robia odhady nezávisle od seba, materiály sumarizuje prostredník, tie potom distribuuje pre ďalšie kolá. Používajú sa štandardizované dotazníky posielané i elektronickou poštou. Postup sa môže opakovať tak dlho, kým nedôjde k približnej zhode.

Kategória:Myslenie
Kategória:Rezolutika
Kategória:Manažment
Docilita

**Docilita** je miera schopností a osobnostných dispozícií zapojiť sa aktívne do vzdelávacieho procesu. S vekom sa vzdelávateľnosť nestráca, schopnosť učenia sa modifikuje predovšetkým v tom, že z mechanickej pamäte časom vzniká pamäť logická, rýchlosť učenia je postupne nahradzovaná istotou a presnosťou, narastá i schopnosť zapamätania si abstraktných pojmov a obrazov. V neskoršom veku klesá ľahkosť učenia, kapacita (množstvo spracovaných informácií) a trvanlivosť (miera udržania informácií v dlhodobej pamäti). Narastá však intenzita učenia, zodpovednosť v prístupe, ochota študovať stimulovaná životnými rolami, vyššími spoločenskými potrebami ako sú napr. prestíž, uznanie, sebauspokojenie, sebarealizácia.

Kategória:Pedagogika
Alojz Miškovič

Doc. ThDr. **Alojz Miškovič** (pseud. *Andrej Bielovodský, Gor, Gogoľov, Zloja M.*; * 4. september 1902, Jurgov – † 14. marec 1967, Bratislava) bol slovenský historik, literárny historik, publicista a rímskokatolícky kňaz.

Pôsobil ako profesor a správca učiteľského ústavu v Spišskej Kapitule v rokoch 1928-1933. Od roku 1953 bol vedúcim Katedry cirkevných dejín a kresťanskej archeológie na Cyrilometodskej bohosloveckej fakulte UK v Bratislave.

Ako historik sa zameral na obdobie včasného feudalizmu, národné obrodenie a dejiny spisovnej slovenčiny. Z oblasti literárnej histórie doplnil poznatky o viacerých slovenských kultúrnych dejateľoch (napr. Juraj Páleš, Johann Ladislaus Pyrker, Ladislav Zábojský, Ján Kollár).

K poznaniu dejín slovenského spisovného jazyka prispel objavom, záchranou a publikovaním viacerých vzácnych jazykových pamiatok. V roku 1963 pripravil a publikoval nový preklad Života Konštantína-Cyrila a Života Metoda.

Bol členom Mierového hnutia katolíckeho duchovenstva, (1951 -1968), ktorého priamym pokračovateľom bolo „Združenie katolíckych duchovných Pacem in terris“, ktoré neskôr, v rokoch 1971 až 1989 kolaborovalo s komunistickým režimom.

Kategória:Slovenskí historici
Kategória:Slovenskí literárni historici
Kategória:Slovenskí publicisti
Kategória:Slovenskí rímskokatolícki kňazi
Aha efekt

**Aha efekt** je individuálna zážitková metóda odkrývania príčinnej súvislosti javov a situácií. Aha efekt je veľmi významný pri tréningovom prístupe, napr. pri vzdelávaní a vzniká predovšetkým pri takých metódach, ako sú simulácie, hranie rolí a i. Navodením situácie sa účastník sám dopracuje k výsledkom, je vtiahnutý do procesu, reaguje spontánne a výsledky sú ďaleko silnejšie fixované.

V súčasnosti sa pojem AHA efekt používa aj na označenie náhleho spontánneho pochopenia súvislostí v bežnom živote.

Kategória:Vzdelávanie
Kategória:Poznávanie
Fotografická pamäť

**Fotografická pamäť** alebo **eidetická pamäť** je akt vnímania, pri ktorom po krátkej expozícii predmetov alebo javov sú ľudia schopní si ich ďalej zapamätať a vybaviť vo všetkých podrobnostiach, detailoch a kontúrach. Túto schopnosť sa nepodarilo experimentálne dokázať. 

## Pozri aj
* Stephen Wiltshire britský umelec s grafickou fotografickou pamäťou

Kategória:Vnímanie
Kategória:Pamäť
Ján Mucha (1982)

[thumb|Ján Mucha v klube [KP Legia Varšava]]

**Ján Mucha** (* 5. december 1982, Belá nad Cirochou) je niekdajší slovenský futbalový brankár. 

Pred príchodom do Legie hrával za slovenské kluby: Slovan Belá nad Cirochou, MŠK Žilina a HFC Humenné a Inter Bratislava. V roku 2005 prestúpil zo Žiliny, kde nedostával dostatok príležitostí do poľského superligového klubu Legia Varšava. V drese Legie Varšava sa presadil na post prvého brankára a pomohol klubu k zisku titulu v lige v roku 2006. 

Podľa poľského denníka *[[Przegląd Sportowy]]*, mal na konci októbra 2008 hodnotu jeden milión eur. Po skončení sezóny bol jednotkou na pozícii brankára v Jedenástke Ekstraklasy. Tá bola zostavená podľa novinárov na základe známok, ktorú hráči dostávali po každom zápase a zároveň musel daný hráč odohrať minimálne 16 zápasov.

V zime 2010 o neho prejavili záujem viaceré špičkové futbalové kluby. 21. januára 2010 podpísal zmluvu s anglickým klubom Premier League Everton FC. Jarnú časť sezóny 2009/10 odohral ešte v drese Legie, hráčom Evertonu sa stal od 1. júla 2010.

## Úspechy
* Majster Slovenska: 2003, 2004
* Slovenský superpohár: 2003, 2004
* Majster Poľska: 2006
* Poľský pohár: 2008
* Poľský superpohár: 2008
* : *1. miesto* - kvalifikačná skupina na MS 2010 v Afrike
* Futbalista roka (Slovensko): *3. miesto*: 2009

## Reprezentácia
Jeho premiérou v reprezentačnom drese bol 6. február 2008 v zápase proti Maďarsku. V dôležitom víťaznom zápase kvalifikácie na Majstrovstvá sveta 2010 proti  vychytal nulu a výrazne tak pomohol mužstvu k prvému miestu v kvalifikačnej skupine. Podľa čitateľov SME bol zvolený za najlepšieho hráča tohto zápasu. Na majstrovstvách sveta 2010 odohral všetky štyri zápasy národného mužstva a výrazne tak pomohol k postupu mužstva do osemfinále.

### Reprezentačné zápasy

*(Stav: 15. november 2009)*

## Pozri aj
Ján Mucha (1978)

## Referencie


## Iné projekty

## Externé odkazy
* Ján Mucha v klube Legia Varšava
* Ján Mucha na national-football-teams.com
* Ján Mucha na eurofotbal.cz

Kategória:Slovenskí futbalisti
Kategória:Hráči FK Inter Bratislava
Kategória:Hráči MŠK Žilina
Kategória:Hráči KP Legia Warszawa
Kategória:Hráči Everton FC
Kategória:Hráči 1. HFC Humenné
Kategória:Hráči Majstrovstiev sveta vo futbale 2010
Kategória:Osobnosti z Belej nad Cirochou
Kategória:Hráči MFK Snina
Kategória:Hráči ŠK Slovan Bratislava
Baran (priezvisko)

**Baran**  (o význame pozri baran) je slovenské, poľské a ukrajinské priezvisko. Na Slovensku je najčastejšie v Prešove, Poprade, Vranove nad Topľou a Bratislave. V Česku je najčastejšie v Ostrave a Frýdku-Místku.

## Známi nositelia
Pozri v článku Baran.

## Pozri aj
* Beran (priezvisko)

Kategória:Slovenské priezviská
Kategória:Poľské priezviská
Kategória:Ukrajinské priezviská
Kategória:Priezviská na Slovensku
Kategória:Priezviská v Poľsku
Kategória:Priezviská na Ukrajine
Kategória:Priezviská v Česku
Kategória:Priezviská v Nemecku
Kategória:Priezviská v Turecku
Kategória:Priezviská v USA
Dvojklíčnolistové

**Dvojklíčnolistové** (iné názvy pozri nižšie; lat. *Dicotyledonopsida*, *Dicotyledoneae*, *Dicotyledones*) alebo **magnólie** (iný názov:  **magnóliokveté**, lat. *Magnoliopsida*) je veľký parafyletický taxón (tradične trieda) magnóliorastov. Niekedy sa čisto formálne dvojklíčnolistové klasifikujú ako nadtrieda a magnólie potom ako jediná trieda tohto taxónu. 

## Názvy
Slovenské ekvivalenty vedeckého názvu Dicotyledones (a pod. - pozri vyššie) sú: **dvojklíčnolistové**, **dvojklíčnolistové rastliny**, staršie **dvojklíčne rastliny** , zriedkavo **dvojklíčnolisté rastliny**, zriedkavo **dikotyledony**. Nesprávny alebo starší názov je: *dvojdeložné (rastliny)*. Zastarané názvy sú: *dvojmaternicové rastliny*, *dvojklolisté rastliny*, *dvoj- a viackeľničné rastliny*, *rozrastliny*.

## Charakteristika
Dvojklíčnolistové sú vývojovo staršie krytosemenné rastliny. Majú hlavný koreň zväčša vyvinutý, listy s perovitou alebo dlaňovitou žilnatinou, kvety najčastejšie päťpočetné, kvetný obal rozlíšený na kalich a korunu a zárodok s dvoma klíčnymi listami. Väčšina z nich má tiež v sitkoviciach plastidy so škrobovými zrnami. 

Dnes je známych okolo 199 350 druhov týchto rastlín a zahŕňajú 75 % všetkých krytosemenných rastlín. Fosílie prvých pravých dvojklíčnolistových pochádzajú z ranej kriedy (pred 125 miliónmi rokov).  

## Systém
Dvojklíčnolistové sú taxón vyskytujúci sa v tradičných systémoch. Typický príklad je uvedený tu: Cronquistov systém. V Cronquistovom systéme sa dvojklíčnolistové delia na rôzne podtriedy a rady. 

Alternatívny tradičný systém delí dvojklíčnolistové na najvyššej úrovni na dve veľké skupiny (a tie potom ďalej na podtriedy a/alebo rady):
*"nižšie dvojklíčnolistové" (=magnólie v užšom zmysle/magnóliokveté v užšom zmysle; lat. Magnoliopsida v užšom zmysle [zodpovedá aj taxónu Magnoliidae sensu Takhtadjan 1980])
*vyššie dvojklíčnolistové (=trikolpátne/pravé dvojklíčnolistové rastliny; lat. Rosopsida, Tricolpates, Eudicotidae)

V systéme APG IV sa taxón dvojklíčnolistové už nevyskytuje explicitne, ale implicitne v ňom zodpovedá jednoducho všetkým krytosemenným rastlinám okrem vetvy jednoklíčnolistové rastliny. T.j. v systéme APG IV majú dvojklíčnolistové nasledujúci systém:
*rad amborelotvaré (Amborellales)
*rad leknotvaré (Nymphaeales)
*rad austrobejliotvaré (Austrobaileyales)
*magnoliidy - delenie pozri v príslušnom článku
*rad zelenokvetotvaré (Chloranthales)
*rad rožkatcotvaré (Ceratophyllales)
*pravé dvojklíčnolistové rastliny - delenie pozri v príslušnom článku
Z uvedených taxónov APG IV sú pravé dvojklíčnolistové rastliny to isté ako v tradičnom systéme vyššie dvojklíčnolistové a všetky ostatné uvedené taxóny APG IV zodpovedajú v tradičnom systéme nižším dvojklíčnolistovým.

## Zdroje

## Iné projekty
Kostol svätého Martina (Malé Hoste)

**Kostol svätého Martina** je najvýznamnejšia historická pamiatka obce Malé Hoste. 

Rímskokatolícky barokový kostol bol dokončený v roku 1783. Slúži veriacim z celej malohostianskej farnosti, kde patria aj obce Pochabany, Veľké Hoste a Zlatníky.

Veľmi dôležitou súčasťou interiéru kostola je organ od majstra Samuela Wagnera z roku 1858. Vo veži sa nachádza pôvodný renesančný zvon z roku 1651.

Malé Hoste
Malé Hoste
Kategória:Malé Hoste
Malé Hoste
Malé Hoste
Kategória:Architektúra z 1783
Cezmína paraguajská

**Cezmína paraguajská** (lat. *Ilex paraguariensis*) je rastlina z Južnej Ameriky, pôvodne rastúca v štátoch Paraguaj, Argentína, Uruguaj a Brazília. Ide o krovinu dorastajúcu až do výšky 15 metrov. Listy sú 7 - 11 cm dlhé a 3 - 5 cm široké. Rastlina má malé biele kvety a plody podobné brusnici.

## Nápoj
Rastlina je známa tým, že slúži na prípravu nápoja maté. Nápoj sa pripravuje zaliatím sušených drvených listov horúcou vodou. Má plnú horkú chuť a má povzbudzujúce účinky, podobné ako káva alebo čaj. Tradične sa podáva v tekvičke a pije sa pomocou špeciálnej slamky (v španielčine "*bombilla*", *bomba* po portugalsky) a považuje sa za nápoj priateľstva, tradične sa totiž pije v kruhu priateľov alebo rodiny z jednej tekvičky. Týmto zvykom je známy Paraguaj, Argentína, Uruguaj, Brazília, ale tento zvyk sa dostal aj do Sýrie či Libanonu.

## Chemické zloženie
Cezmína paraguajská obsahuje alkaloidy, známe stimulanty, ktoré obsahuje aj káva alebo čokoláda. Obsahuje aj draslík, horčík a mangán. Obsah kofeínu kolíše medzi 0,3 - 1,7% v sušenom stave (v porovnaní s 2,5% - 4,5% pri čaji a 1,5% pri káve).

## Referencie

## Iné projekty

Kategória:Cezmínovité
Answer That and Stay Fashionable

***Answer That and Stay Fashionable*** je prvý album od americkej punkovej skupiny AFI. Pôvodne vyšiel u hudobného vydavateľstva *Wingnut Records* 1. augusta 1995. 22. apríla 1997 vyšla u Nitro Records reedícia tohto albumu.

Skladby Two of a Kind a Yürf Rendenmein sa objavili aj na druhom albume Very Proud of Ya. Ako autor textu piesne Cereal Wars je zo srandy uvedený tukan Sam (maskot cereálií Froot Loops).

## Zoznam skladieb
# „Two of a Kind“ – 1:29
# „Half-Empty Bottle“ – 1:39
# „Yürf Rendenmein“ – 2:13
# „I Wanna Get a Mohawk (But Mom Won't Let Me Get One)“ – 1:12
# „Brownie Bottom Sundae“ – 1:46
# „The Checkered Demon“ – 2:08
# „Cereal Wars“ – 1:16
# „The Mother in Me“ – 2:04
# „Rizzo in the Box“ – 1:51
# „Kung-Fu Devil“ – 2:12
# „Your Name Here“ – 2:27
# „Ny-Quil“ – 2:06
# „Don't Make Me Ill“ – 2:40
# „Open Your Eyes“ – 1:16 (coververzia od Circus Tents)
# „High School Football Hero“ – 15:04 (obsahuje skladbu Man in a Suitcase, coververziu od The Police)
# „Self-Pity“ - 0:57 (vinyl only)
# „Key Lime Pie“ - 0:36 (vinyl only)

## Zostava
*Davey Havok - spev
*Geoff Kresge - basa
*Mark Stopholese - gitara
*Adam Carson - bicie

Kategória:Albumy skupiny AFI
Kategória:Hudobné albumy z 1995
Shut Your Mouth and Open Your Eyes

***Shut Your Mouth and Open Your Eyes*** je tretí album od americkej punkovej skupiny AFI, ktorý vyšiel 11. novembra 1997 u hudobného vydavateľstva Nitro Records. Je to prvý album, na ktorom spolupracovala súčasná zostava, hoci Pudget aj Borgan boli v čase jeho vydania len hosťami.

V texte piesne Keeping Out of Direct Sunlight sa spieva „we are the ones who have a fire inside“. Názov skupiny od tohto albumu znamená práve A Fire Inside (dovtedy znamenal Anthems for Insubordinates). Skupina natočila klip k piesni Third Season.

## Zoznam skladieb
# „Keeping Out of Direct Sunlight (An Introduction)“ – 0:58
# „Three Reasons“ – 1:33
# „A Single Second“  – 2:12
# „pH Low“ – 1:42
# „Let It Be Broke“ – 2:06
# „Third Season“ – 2:49
# „Lower Your Head and Take It in the Body“ – 1:46
# „Coin Return“ – 2:33
# „The New Patron Saints and Angels“ – 2:17
# „Three Seconds Notice“ – 1:35
# „Salt for Your Wounds“ – 2:24
# „Today's Lesson“ – 2:14 (coververzia od Filth)
# „The Devil Loves You“ – 1:30
# „Triple Zero“ – 2:50
# „Last Caress“ 2:01 (coververzia od Misfits, len na vynilovej edícii)

## Zostava
### AFI
*Davey Havoc - spev
*Mark Stopholese - gitara
*Adam Carson - basa

### Hostia
*Hunter Borgan - basa
*Jade Pudget - vokály
*Nick 13 - vokály (A Single Second)

Kategória:Albumy skupiny AFI
Kategória:Hudobné albumy z 1997
Black Sails in the Sunset

***Black Sails in the Sunset*** je štvrtý album od americkej punkovej skupiny AFI, ktorý vyšiel 18. mája 1999 u hudobného vydavateľstva Nitro Records. Je prvým kompletným štúdiovým albumom skupiny, ktorý nahrali s Jade Pugetom.

## Zoznam skladieb
# „Strength Through Wounding“ – 1:33
# „Porphyria Cutanea Tarda“ – 2:07
# „Exsanguination“ – 2:48
# „Malleus Maleficarum“ – 4:01
# „Narrative Of Soul Against Soul“ – 2:29
# „Clove Smoke Catharsis“ – 4:38
# „The Prayer Position“ – 3:27
# „No Poetic Device“ – 2:16
# „Weathered Tome“ – 2:12
# „The Last Kiss“ – 3:02
# „At A Glance“ – 4:00
# „God Called In Sick Today“ – 3:21

## Výroba albumu
*Davey Havok - spev 
*Jade Puget	-  gitara, vokály 
*Hunter Burgan - basová gitara, vokály  
*Adam Carson - bicie 
*Dexter Holland  -  vokály
*AFI	- producent 
*Andy Ernst - technik, mixáž
*Mike Fasano - technik bicích nástrojov 
*Thadd LaRue - technik 
*Alan Forbes - ilustrácie 
*Gabe Morford - fotografie 
*Jamie Reilly - dizajn obalu

## Referencie


Kategória:Albumy skupiny AFI
Kategória:Hudobné albumy z 1999
Maté

**Maté** je nápoj, ktorý sa pripravuje z listov cezmíny paraguajskej. Nápoj sa pripravuje zaliatím sušených drvených listov horúcou vodou. Má plnú horkú chuť a má povzbudzujúce účinky, podobné ako káva alebo čaj. Tradične sa podáva v tekvičke (v Paraguaji zvyčajne v upravenom volskom rohu) a pije sa pomocou špeciálnej slamky (v španielčine "*bombilla*", *bomba* po portugalsky). V krajinách svojho pôvodu (Paraguaj, Argentína, Uruguaj, Brazília), je bežné nosenie špeciálnych tašiek, ktoré sa nazývajú *matera* a sú uspôsobené na nosenie uvedenej výbavy a navyše termosky. 

Maté je považované za nápoj priateľstva, tradične sa totiž pije v kruhu priateľov alebo rodiny z jednej tekvičky. Týmto zvykom je známy Paraguaj, Argentína, Uruguaj, Brazília, ale tento zvyk sa dostal aj do Sýrie či Libanonu. V týchto krajinách sa kovová slamka s dierkami, ktorou sa maté pije, nazýva "mussása". Podáva sa pri najrozmanitejších príležitostiach.

## Príprava
Príprava maté sa odlišuje v závislosti od regiónu. Vo všeobecnosti sa však nezalieva vriacou vodou, aby nápoj nedostal ostrú horkú chuť. Odporúča sa teplota je 70 - 80&nbsp;°C. Kvalitné maté by v tom prípade nemalo zhorknúť ani pri dlhom lúhovaní.

Zmes na zálievku má viacero podôb. Môže ísť o čistú nemiešanú drvinu, čistú drvinu upravenú pražením (typický spôsob prípravy v Brazílii), môže ísť o zmes s prísadami. Namiesto horúcej vody môže byť nápoj chladný, čo je spôsob prípravy pochádzajúci z Paraguaja (*tereré*). V niektorých prípadoch sa zvykne dochucovať mliekom alebo cukrom - napríklad vtedy, ak sa maté pripravuje pre deti.

## Účinky

Maté má vďaka vysokému obsahu kofeínu povzbudzujúce účinky. Považuje sa za nápoj s jemnejšími účinkami než má káva. Štúdie, ktorých zatiaľ nie je veľa, ukazujú, že zmes alkaloidov obsiahnutom v maté má iné účinky, než väčšina rastlín, obsahujúca kofeín. Rozdiel je hlavne v tom, že ovplyvňuje tkanivo svalstva, nie centrálny nervový systém. Ukazuje sa, že maté má upokojujúci účinok na hladké svalové tkanivo a stimuluje svalstvo myokardu (srdca), čo zvýšuje pracovný výkon človeka.

Čaj maté dokáže vzhľadom na obsah kofeínu účinne stimulovať organizmus, pričom sa považuje za jednu z najzdravších foriem stimulovania. 

Maté obsahuje aj saponíny, ktoré môžu pôsobiť protizápalovo. Taktiež obsahuje malé množstvo vitamínu C a E.

## Referencie

## Iné projekty

Kategória:Kofeínové nápoje
Kategória:Čilská kuchyňa
Kategória:Brazílska kuchyňa
Kategória:Karcinogény IARC skupiny 2A
Kostol svätého Gála (Nižná)

**Kostol svätého Gála** v Nižnej je pôvodne gotický kostol postavený v rokoch 1614 – 1620. Patrí medzi najvýznamnejšie kultúrno-historické stavby v oblasti. Pôvodne gotický kostol bol neskôr prestavaný v barokovom slohu a viackrát renovovaný. V kostole sa nachádzajú vzácne umelecké pamiatky ako je krakovská zlatnícka práca – kalich (r. 1570), ďalej dva zvony z polovici 17. storočia a ľudové umelecké dielo, oltár *[[Ukrižovanie|Ukrižovania]]* pochádzajúci z 19. storočia.

V roku 1615 bola ku kostolu pristavená veža. Neskôr bol viackrát prestavaný. Kostol mal zo začiatku 5 zvonov, z toho najstaršie boli odliate v rokoch 1628 a 1629. V neskorších vojnových časoch z pôvodných piatich zvonov ostali iba dva. V roku 1829 bol kostol rozšírený a v roku 1911 bol na veži upevnený kríž. Nachádzajú sa v ňom dva oltáre. Hlavný – Oltár ukrižovania – ľudová umelecká práca z 19. storočia a bočný oltár. V oltárnom nadstavci je obraz sv. Gála. Okrem toho sa tu nachádza kamenná krstiteľnica, organ a vzácne sakrálne pamiatky ako zlatý kalich z roku 1570, monštrancia, cibórium a paténa.

Fresky na strope kostola boli renovované v rokoch 1926 a 1970. Najnovšia rekonštrukcia sa uskutočnila v roku 1999.

Nižná
Nižná
Nižná
Nižná
Kategória:Nižná (okres Tvrdošín)
Kategória:Architektúra z 1620
Zrážková voda

**Zrážková voda ** môže mať skupenstvo kvapalné (dážď) alebo tuhé (sneh, ľadovec). Prechodom cez vrstvu vzduchu pohlcuje rôzne plynné, kvapalné a tuhé látky, ktoré sa v ovzduší nachádzajú. Môžu to byť látky prírodné (napr. kyslík, oxid uhličitý) alebo priemyselné produkty (napr. oxid siričitý, sulfán). Preto je zloženie zrážkovej vody v priemyselných oblastiach iné (kyslé dažde), ako v čistých prírodných lokalitách. Napriek všetkému je dažďová voda pomerne čistá a môže sa využiť napr. na pranie bielizne alebo polievanie rastlín.

Kategória:Hydrológia
Kategória:Zrážky
Very Proud of Ya

***Very Proud of Ya*** je druhý album od americkej punkovej skupiny AFI. Je to posledný album, ktorý bol nahratý s basgitaristom skupiny Geoffom Kresgem. Geoff Kresge je zároveň aja autorom obalu albumu.

## Zoznam skladieb
# „No Dave Party“ (pregap hidden track)
# „He Who Laughs Last...“ – 1:50
# „File 13“ – 1:48
# „Wake-Up Call“ – 1:42
# „Cult Status“ – 1:57
# „Perfect Fit“ – 1:58
# „Advances in Modern Technology“ – 1:40
# „Theory of Revolution“ – 1:32
# „This Secret Ninja“ – 2:20
# „Soap-Box Derby“ – 2:25
# „Aspirin Free“ – 2:45
# „Fishbowl“ – 1:51
# „Charles Atlas“ – 2:22
# „Crop Tub“ – 1:50
# „Consult My Lover“ – 1:35
# „Take the Test“ – 1:46
# „Two of a Kind“ – 1:35
# „Shatty Fatmas“ – 1:46
# "Yürf Rendenmein“ – 2:12
# „Cruise Control“ – 1:11
# „Modern Epic“ – 1:47

Kategória:Albumy skupiny AFI
Kategória:Hudobné albumy z 1996
Peter Július Kern

**Peter Július Kern** (* 31. január 1881, Liptovský Mikuláš-Palúdzka – † 25. marec 1963, Liptovský Mikuláš) bol slovenský maliar a reštaurátor.

## Životopis
V rokoch 1896-1901 študoval na Umelecko-priemyslovej škole v Budapešti. V rokoch 1912-1913 bol na študijnom pobyte v Mníchove. Od roku 1906 pôsobil ako štátny reštaurátor v Székesfehérváre a ďalších mestách, potom žil v Liptovskom Mikuláši - Močiaroch. V rokoch 1911-1914 pôsobil vo Važci. 

Svojho času bol jedným z mála odborne vyškolených reštaurátorov. Podieľal sa napríklad na záchrane umeleckých diel v Dóme sv. Alžbety v Košiciach alebo vo farskom kostole v Levoči. Jeho obrazy sa dodnes predávajú v aukciách nielen doma, ale aj v zahraničí. V Slovenskej národnej galérii v Bratislave sa zachovala jeho korešpondencia s ďalšími významnými umelcami a osobnosťami ako boli Janko Alexy, Martin Benka, Gašpar J. Tido, Zora Jesenská, Štefan Krčméry, Štefan Gách, Jaroslav Votruba, Vladimír Wagner či Miloš Ruppeldt.

## Literatúra
* Slovenský biografický slovník
## Externé odkazy
* [Diela Petra Júliusa Kerna v [SNG] ]
* Životopis na www.nedbalka.sk
* Záznam o narodení a krste v matrike záznam číslo 16 - evanjelická farnosť Liptovský Mikuláš

Kategória:Slovenskí maliari
Kategória:Slovenskí reštaurátori
Kategória:Osobnosti z Liptovského Mikuláša
Spolok slovenských umelcov

**Spolok slovenských umelcov** bol združenie slovenských umelcov všetkých odvetví. Z iniciatívy Petra Júliusa Kerna bol založený v Martine v roku 1920. Hlavným poslaním bolo združiť všetkých umelcov a usporadúvať výstavy. Po presťahovaní umeleckého života do Bratislavy a vznikom Umeleckej besedy slovenskej jeho význam upadol, až nakoniec v roku 1939 zanikol.
Spolok slovenských umelcov mal tri sekcie: výtvarnú, hudobnú a slovensnú (literárnu). Pôsobili v ňom spisovatelia: Martin Rázus, Vladimír Roy, Štefan Krčméry, Peter Pavol Zgút (písal pod menom Vrbický), Uram Podtatranský, Karol Sidor a Tido J. Gašpar, ktorý bol zároveň aj pokladníkom spolku.  

Kategória:Umenie
Kategória:Spolky
SD

**SD** môže byť:
* sales and distribution
* San Diego
* SanDisk
* SafeDisc
* Schweizer Demokraten
* Secure Digital, pamäťová karta
* Self Destruct
* SharpDevelop
* Sicherheitsdienst, nemecká bezpečnostná služba v období vlády nacistov
* "significant digits" – platné číslice
* sindhčina
* Sinistra Democratica
* Socialni demokrati
* Software Distributor
* "South Dakota" – Južná Dakota
* Stronnictwo Demokratyczne
* Sudán, kód ISO
* Sudan Airways, kód IATA
* Super Dome
* Standard-definition television
* "Standard Deviation" – smerodajná odchýlka
* Structured design
* "sustainable development" – trvalo udržateľný rozvoj
Jednoklíčnolistové

**Jednoklíčnolistové** (iné názvy pozri nižšie; lat. *Monocotyledonopsida*, *Monocotyledoneae*, *Monocotyledones*) alebo **ľalie** (iný názov: **ľaliokveté**, lat. *Liliopsida*, *Liliidae*) je veľký taxón (tradične trieda) krytosemenných rastlín. 

Majú druhotne redukovanú pôvodnú koreňovú sústavu, ktorá je nahradená adventívnymi koreňmi, a často podzemky, hľuzy, cibule. Kvety sú zvyčajne trojpočetné, kvetný obal nerozlíšený (okvetie) a zárodok s jedným klíčnym listom.

## Názvy
Slovenské ekvivalenty vedeckého názvu Monocotyledones (a pod. – pozri vyššie) sú: **jednoklíčnolistové**, **jednoklíčnolistové rastliny**, staršie **jednoklíčne rastliny**, zriedkavo **jednoklíčnolisté rastliny**, **monokotyledony**. Nesprávny alebo starší názov je: *jednodeložné (rastliny)*. Zastarané názvy sú: *jednomaternicové rastliny*, *jednoklolisté rastliny*, *jednokeľničné rastliny*, *vrastliny*.

## Charakteristika
Jednoklíčnolistové rastliny sú jednoročné až trváce byliny, ojedinele liany až stromy. V stonke sú cievne zväzky bez kambia usporiadané v kruhoch v ataktostéle (polycyklickej eustéle). Kvôli neprítomnosti kambia druhotne nehrubnú, len ojedinele pri niektorých drevnatých druhoch dochádza k anomálnemu hrubnutiu stonky. V stonke a listoch sú buď iba cievice alebo tiež aj cievy. Stonka sa rozkonáruje obyčajne len v súkvetí. Hlavný koreň veľmi skoro zaniká a jeho funkciu preberajú adventívne korene (sekundárna homorízia). Listy sú rôzneho tvaru, väčšinou však podlhovasté, s oblúkovitou alebo rovnobežnou žilnatinou, najčastejšie striedavého postavenia. Predpokladá sa, že sú homologické s listovou stopkou iných krytosemenných rastlín. Kvety sú väčšinou aktinomorfné, trojpočetné, s nerozlíšenými kvetnými obalmi.

## Systematika
Systém podľa APG IV:
jednoklíčnolistové rastliny:
*rad puškvorcotvaré (Acorales) 
*(bez mena)
**rad žabníkotvaré (Alismatales)
**(bez mena)
*** rad petrosáviotvaré (Petrosaviales)
*** (bez mena)
****(bez mena)
*****rad dioskoreotvaré (Dioscoreales)
*****rad pandanotvaré (Pandanales)
**** (bez mena)
*****rad ľaliotvaré (Liliales)
***** (bez mena)
******rad asparágotvaré (Asparagales)
******commelinidy

## Referencie


## Iné projekty
Eidetika

**Eidetika**, eidetická veda (zo  = z formy,  = forma, výzor) môže byť:
*vo filozofii: podstata ako názorná danosť, pozri eidetika (filozofia)
*v psychológii: schopnosť vybaviť si predmet nie len ako predstavu predmetu, ale názorne opticky vo všetkých detailoch, resp. náuka o tejto schopnosti, pozri fotografická pamäť, alebo eidetika (psychológia)
František Sedlák

PhDr. **František Sedlák**, CSc. (* 1. august 1925, Dubnica nad Váhom – † 10. september 1998, Bratislava) bol slovenský archivár a historik.

V roku 1950 vyštudoval históriu a slovenčinu na Filozofickej fakulte Univerzity Komenského v Bratislave. Pracoval ako archivár v Pôdohospodárskom archíve a po archívnej reorganizácii v roku 1954 v Štátnom slovenskom ústrednom archíve, kde zastával funkciu vedúceho oddelenia dejín feudalizmu a zástupcu riaditeľa archívu. Popri archívnej práci externe viedol v rokoch 19661978 na Filozofickej fakulte UK prednášky o patrimoniálnej správe a jej písomnostiach. Zo svojej vedeckej činnosti publikoval najmä štúdie a články z archivistiky, dejín správy a diplomatiky.

## Výber z diela
* K základným otázkam archívnych fondov rodov a panstiev I.-II. In: SlArchiv, 1966, č. 12.
* Klasifikácia písomností patrimoniálnej správy. In: SlArchiv, 1982, č. 2.
* Genéza, rozvoj a úpadok slovenského zemianstva. In: SlArchiv, 1983, č. 2.
* Vývoj a ochrana rodových archívov. In: SlArchiv, 1984, č. 2.
* K problematike evidencie a spracúvania stredovekých listín. In: SlArchiv, 1987, č. 2.
* Problematika vzťahu archivistiky k diplomatike. In: SlArchiv, 1990, č. 1.
* Rozvoj štúdia paleografie na báze novodobých písomností. In: SlArchiv, 1991, č. 1.

## Bibliografia
Pozri https://web.archive.org/web/20070427135748/http://www.civil.gov.sk/SNARCHIV/bibl_sedlak.htm

Kategória:Slovenskí archivári
Kategória:Slovenskí historici
Kategória:Osobnosti z Dubnice nad Váhom
Kategória:Absolventi Filozofickej fakulty Univerzity Komenského v Bratislave
Bystrý potok (prítok Váhu)

**Bystrý potok** je potok na Liptove, v okrese Ružomberok. Nachádza sa v severnej časti Veľkej Fatry, v jej podcelku Šípska Fatra, je to ľavostranný prítok Váhu, má dĺžku 9,5 km a je tokom III. rádu. 

## Prameň
Pramení na severovýchodnom svahu Maďarovej (1 340 m n. m.) v nadmorskej výške ca 1 250 m n. m., na katastrálnom území obec Ľubochňa. 

## Priebeh toku
Tečie prevažne smerom na sever cez Bystrú dolinu, len na krátkom úseku v pramennej oblasti smerom na východ. Na hornom toku tečie územím horských lúk, následne prevažne zalesneným územím s prevahou buka a lesa s mozaikou odlesnených území (na ktorých prebieha pasenie hovädzieho dobytka). V hornej a dolnej časti jeho tok sprevádza žlto-značený turistický chodník, ktorý sa v strednej časti od jeho koryta vzďaľuje a prechádza svahmi vysoko nad dolinou. Kým pramenná oblasť je súčasťou katastrálneho územia obce Ľubochňa, horný tok tvorí katastrálnu hranicu medzi Ľubochňou (ľavý breh) a Černovou (pravý breh), tak potom stredný a dolný tok oddeľuje Hubovú (na ľavom) a Černovú.

## Prítoky
Z oboch strán priberá iba kratšie prítoky, z nich vynikajú dva ľavostranné prítoky, jeden zo severného svahu Magurky (1 158 m n. m.), druhý spod Sedla pod Červeným grúňom a štyri pravostranné prítoky zo západných a severozápadných svahov Pliešky (1 085 m n. m.).

## Ústie
Do Váhu sa vlieva na katastrálnej hranici medzi obcou Hubová (3 km východne od stredu obce) a ružomberskou mestskou časťou Černová (3,5 km severozápadne od jej stredu), v blízkosti horárne Bystrá. Bližšie sú však intravilány obce Švošov (2 km na severozápad) a ružomberskej časti Hrboltová (2 km na juhovýchod odtiaľ). 

## Referencie

Kategória:Potoky na Slovensku 
Kategória:Povodie Váhu
Kategória:Vodné toky v okrese Ružomberok
Kategória:Vodné toky vo Veľkej Fatre
Svišťová dolina

**Svišťová dolina**, známa je aj forma **Svišťovka**, **Dolina svišťovka** (, , ) je dolina vo Vysokých Tatrách. Tiahne sa sponad *Poľany pod Vysokou* na juhovýchod k Poľskému hrebeňu. Je ohraničená vedľajším severozápadným hrebeňom Svišťového štítu, hlavným hrebeňom Vysokých Tatier od Svišťového štítu po Velický štít a severovýchodným vedľajším hrebeňom Velického štítu.

## Názov
Je odvodený od hojného výskytu typického vysokohorského hlodavca svišťa.

## Prírodopis
Preteká ňou Svišťovský potok, ktorý vzniká poniže Zamrznutého plesa a má niekoľko drobných prítokov, okrem iných aj zo Svišťových pliesok. Okrem nich sa nachádza v nej Hrubé pleso a Zamrznuté pleso.

Dolina má tri stupne. Sú to: *Nižná svišťová roveň* () asi , *Prostredná svišťová roveň* () asi  a *Vyšná svišťová roveň* () asi .

## Turistika
Po  modrej turistickej značke z Lysej Poľany vedie popri pravom brehu Bielej vody lesná cesta (je aj pre starších turistov pohodlná) na Bielovodskú poľanu, kde v jej strede  stojí lesovňa. V hornej časti doliny, pod Bielovodskou vežou je *Poľana pod Vysokou*. Značkovaná cesta vedie Bielovodskou dolinou okolo Rozpadlín, Spismichalovej doliny, Litvorového žľabu, Rovienok, Svišťovej doliny, ktoré sú po ľavej strane turistického chodníka do Litvorovej doliny a do Zamrznutého kotla, kde sa cesty rozdeľujú po  modrej značke do Prielomu a na Zbojnícku chatu vo Veľkej Studenej doline a po  zelenej značke cez Poľský hrebeň do Velickej doliny a na Sliezsky dom.

Z Lysej Poľany vedie ku horárni v Bielovodskej doline bezbariérový turistický chodník, vhodný pre ľudí so zníženou mobilitou a imobilných. Má dĺžku 4 km, jeho povrch je zhutnený štrkový, preto sa najmä vozičkárom odporúča sprievod.

## Referencie


## Externé odkazy
* Poloha na turistickej mape

Kategória:Doliny Vysokých Tatier
Žabia Bielovodská dolina

**Žabia Bielovodská dolina**, správne **Žabia dolina bielovodská** (, , ) je postranná vetva Bielovodskej doliny vo Vysokých Tatrách. 

## Názov
Odvíja sa od žiab.  Jeho autormi boli pravdepodobne zlatokopi. Vznikol niekedy v 18. storočí, keď hľadači pokladov sklamaní neúspechmi vymýšľali nadprirodzené tvory, ktoré by im svojimi schopnosťami pomohli dopátrať sa bájnej "klenotnice Tatier". Rozprávkové žaby - obrovské ropuchy so zlatými korunkami a kačky so zlatými chocholčekmi oživovali tatranské plesá a znášali v skrýšach zlaté vajíčka.  

## Poloha
Nachádza sa medzi hrebeňmi *Siedmych granátov* a *Žabích štítov* od západu a hrebeňom Mlynára od východu. 

Preteká ňou Žabí potok. Nachádzajú sa v nej Nižné a Vyšné Bielovodské Žabie pleso. Nevedie do nej žiaden značkovaný chodník.

## Zaujímavosť
Do roku 1933 v doline pásli ovce pastieri z Jurgova. Na jej hornej hranici stál primitívny salaš. Prvými turistami  v doline boli v roku 1914 Poliaci *Józef Lesiecki a Józef Oppenheim*.

## Turistika
Do doliny nevedú turistické chodníky.  Je v chránenej prírodnej rezervácii.  

## Referencie

*

## Iné projekty

## Externé odkazy
* Poloha na turistickej mape 

Kategória:Doliny Vysokých Tatier
Magnólie

**Magnólie** alebo **magnóliokveté** (lat. *Magnoliopsida*) môže byť:
*iný názov taxónu dvojklíčnolistové (Dicotyledonae)  
*taxón zahŕňajúci všetky dvojklíčnolistové okrem vyšších (=pravých) dvojklíčnolistových rastlín, ide teda o "opak" taxónu Rosopsida (v širšom zmysle), synonymá: Magnoliidae (sensu Takhtadjan 1980), nižšie dvojklíčnolistové rastliny  , pozri pod dvojklíčnolistové
*to isté ako predchádzajúca odrážka, ale okrem leknotvarých, pieprotvarých a rožkatcotvarých, synonymum: Magnoliidae (sensu Reveal 1997)
*iný názov taxónu krytosemenné rastliny (Angiospermae), resp. magnóliorasty (Magnoliophyta), pozri krytosemenné rastliny

**Magnólie** môže byť aj množné číslo slova magnólia.

**Magnóliokveté** môže byť aj alternatívny (skôr starší) názov radu magnóliotvaré (lat. *Magnoliales*), pozri magnóliotvaré

## Zdroje
Litvorová dolina

náhľad|Litvorová dolina
**Litvorová dolina** (, , ) sa nachádza v závere Bielovodskej doliny vo Vysokých Tatrách. Tvorí jedno z horných odvetví doliny. Je dlhé približne . Nachádza sa medzi vedľajším hrebeňom Velického štítu, krátkym úsekom hlavného hrebeňa Tatier od Velického štítu po Litvorový štít a severozápadným vedľajším ramenom Litvorového štítu. Od svojho juhovýchodného uzáveru smeruje na severozápad a splýva s dolnou časťou Kačacej doliny, takže ju dávnejšie pokladali za jej súčasť.

## Názov
Pomenovanie je odvodené od litvora - archangeliky lekárskej, ktorá rastie v kosodrevinovom pásme a bývala hojne zastúpená pri Litvorovom plese.

## Prírodopis
V doline leží Litvorové pleso. Z neho odteká Litvorový potok, ktorý spolu so Zeleným potokom tvorí Bielu vodu.

## Turistika
Po  modrej turistickej značke z Lysej Poľany vedie popri pravom brehu Bielej vody lesná cesta (je aj pre starších turistov pohodlná) na Bielovodskú poľanu, kde v jej strede  stojí lesovňa. V hornej časti doliny, pod Bielovodskou vežou je *Poľana pod Vysokou*. Značkovaná cesta vedie Bielovodskou dolinou okolo Rozpadlín, Spismichalovej doliny, Litvorového žľabu, Rovienok, Svišťovej doliny, ktoré sú po ľavej strane turistického chodníka do Litvorovej doliny a do Zamrznutého kotla, kde sa cesty rozdeľujú po  modrej značke do Prielomu a na Zbojnícku chatu vo Veľkej Studenej doline a po  zelenej značke cez Poľský hrebeň do Velickej doliny a na Sliezsky dom.

Z Lysej Poľany vedie ku horárni v Bielovodskej doline bezbariérový turistický chodník, vhodný pre ľudí so zníženou mobilitou a imobilných. Má dĺžku 4 km, jeho povrch je zhutnený štrkový, preto sa najmä vozičkárom odporúča sprievod.

## Referencie

## Iné projekty

## Externé odkazy
* Poloha na turistickej mape

Kategória:Doliny Vysokých Tatier
Žabí potok

**Žabí potok** môže byť:
*prítok Javorinky (prítok Bielej vody), pozri Žabí potok (javorový)
*prítok Bielej vody (podúplazskej) v povodí Dunajca, pozri Žabí potok (prítok Bielej vody)
*prítok Hincovho potoka v povodí Popradu, pozri Žabí potok (prítok Hincovho potoka)
*prítok Kapišovky v povodí Ondavy, pozri Žabí potok (prítok Kapišovky)
*prítok Teplice v povodí Myjavy, pozri Žabí potok (prítok Teplice)
Poľský zlotý

**Poľský zlotý** alebo len **zlotý** () je jednotka poľskej meny, ktorá sa delí na 100 grošov. 

Do obehu bol novo uvedený v roku 1924 peňažnou reformou ministra financií Władysława Grabského, keď nahradil poľskú marku, vtedajšiu menovú jednotku, ktorá prešla hyperinfláciou na začiatku 20. rokov 20. storočia. Hodnota novej meny bola stanovená na 0,1687 gramov zlata za 1 zlotý s výmenným kurzom 1 zlotý = 1 800 000 poľských mariek. Mince poľských zlotých majú nerovnomerné strany

Mince: 1, 2, 5, 10, 20, 50 grošov, 1, 2, 5 zl.

Bankovky: 10, 20, 50, 100, 200, 500 zl.

Kategória:Ekonomika v Poľsku
Kategória:Meny v Európe
Drachma (novoveké Grécko)

**Drachma** bol názov troch novovekých gréckych mien. Prvá bola uvedená v roku 1832 a posledná bola nahradená eurom v roku 2002 pri výmennom kurze 340,75 drachiem za euro. 

Mince:5,10,20,50,100 drachiem

Bankovky:50,100,500,1000,5000,10000 drachiem

## Iné projekty

Kategória:Ekonomika v Grécku
Kategória:Meny v Európe
Kategória:Meny nahradené eurom
Stephen Wiltshire

**Stephen Wiltshire**, (* 24. apríl 1974, Londýn, Spojené kráľovstvo) je britský výtvarník s diagnózou autizmus. 

Narodil sa v Londýne rodičom, ktorí pochádzali zo Západnej Indie. Preslávil sa najmä schopnosťou kresliť panorámy miest po jednom zhliadnutí vďaka fotografickej pamäti na grafické vnemy.

## Externé odkazy
* Oficiálna stránka
* detailný životopis, (angl.)
* 5 metrov dlhá panoramatická kresba centra Ríma kreslená spamäti 
* 10 metrov dlhá kresba Tokia kreslená spamäti 
* Video 
* virtuálna prechádzka v Londýnskej Wiltshire galérii – BBC

Kategória:Autisti
Kategória:Britskí umelci
Kategória:Držitelia Radu britského impéria
Kategória:Osobnosti z Londýna